Official Journal L 109 , 20/04/1989 P. 0038 - 0042

Finnish special edition: Chapter 13 Volume 18 P. 0224

Swedish special edition: Chapter 13 Volume 18 P. 0224



Id-Direttiva tal-Kummissjoni tat-28 Marzu 1989 li tadatta għal progress tekniku d-Direttiva tal-Kunsill 76/756/KEE dwar l-approssimazzjoni ta’ liġijiet ta’ l-Istati Membri li għandhom x’jaqsmu ma’ l-istallazzjoni ta’ mezzi ta’ dawl u ta’ sinjalazzjoni bid-dawl fuq vetturi bil-mutur u l-karrijiet tagħhom (89/278/KEE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ekonomika Ewropea, Wara li kkunsidrat id-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhom [1], kif l-aħħar emendata bid-Direttiva 87/403/KEE [2], u partikolarment Artikolu 11 tagħha, Wara li kkunsidrat id-Direttiva tal-Kunsill 76/756/KEE tas-27 ta’ Lulju 1976 dwar l-approssimazzjoni ta’ liġijiet ta’ l-Istati Membri li għandhom x’jaqsmu ma’ l-istallazzjoni ta’ mezzi ta’ dawl u ta’ sinjalazzjoni bid-dawl fuq vetturi bil-mutur u l-karrijiet tagħhom [3], kif l-aħħar emendata bid-Direttiva 84/8KEE [4], u partikolarment Artikolu 4 tagħha, Billi, fid-dawl ta’ l-esperjenza u minħabba l-istat l-aktar avvanzat kurrenti, ċerti ħtiġiet jistgħu issa jkunu supplimentati u jinġabu aktar f’konformità mal-kundizzjonijiet reali tat-traffiku, waqt li b’hekk itejbu s-sigurtà ta’ dawk li jkunu fil-vetturi u oħrajn li juzaw it-toroq; Billi l-miżuri previsti f’din id-Direttiva huma skond l-opinjoni tal-Kumitat għall-Adazzjoni għal Progress Tekniku ta’ Direttivi dwar it-Tneħħija ta’ Ostakoli Tekniċi għall-Kummerċ fis-Settur tal-Vetturi bil-Mutur, ADOTTAT DIN ID-DIRETTIVA: Artikolu 1 Anness 1 għad-Direttiva 75/756/KEE huwa b’dan emendat skond l-Anness għal din id-Direttiva. Artikolu 2 1. B’effett mill-1 ta’ Ottubru 1989, ebda Stat Membru ma jista: - jirrifjuta fir-rigward ta’ tip ta’ vettura, li jagħti approvazzjoni tat-tip tal-KEE, li joħroġ id-dokument imsemmi fl-aħħar inċiż ta’ Artikolu 10(1) tad-Direttiva 70/156/KEE, jew li jagħti approvazzjoni tat-tip nazzjonali jew - jipprojbixxi d-dħul fis-servizz ta’ vetturi għal raġunijiet li għandhom x’jaqsmu ma‘ l-istallazzjoni fuq vetturi ta’ mezzi ta’ dawl u ta’ sinjalazzjoni bid-dawl, sew jekk obbligatorji jew fakultattivi, elenkati fi 1.5.9 sa 1.5.22 ta’ Anness I għad-Direttiva 76/756/KEE, jekk l-istallazzjoni ta’ dawn il-mezzi ta’ dawl u ta’ sinjalazzjoni bid-dawl fuq it-tip ta’ vettura jew vetturi in kwistjoni tkun konformi mad-dispożizzjonijiet ta’ din id-Direttiva. 2. B’effett mill-1 ta’ Ottubru 1989, l-Istati Membri: - ma għandhomx aktar joħorġu d-dokument imsemmi fl-aħħar inċiż ta’ Artikolu 10(1) tad-Direttiva 70/156/KEE fir-rigward ta’ tip ta’ vettura jekk l-istallazzjoni tal-mezzi tad-dawl u ta’ sinjalazzjoni bid-dawl imsemmija ma tkunx konformi mad-dispożizzjonijiet ta’ din id-Direttiva, ħlief fir-rigward ta’ fanali ta’ indikazzjoni tad-direzzjoni ta’ quddiem tal-kategorija I a u 1 b deskritti f’Anness I għad-Direttiva 76/756/KEE, punt 4.5.3, - jistgħu jirrifjutaw li jagħtu approvazzjoni tat-tip nazzjonali fir-rigward ta’ tip ta’ vettura jekk l-istallazzjoni tal-mezzi tad-dawl u ta’ sinjalazzjoni bid-dawl imsemmija ma tkunx konformi mad-dispożizzjonijiet ta’ din id-Direttiva, ħlief fir-rigward ta’ fanali ta’ indikazzjoni tad-direzzjoni ta’ quddiem tal-kategorija 1 a u 1 b deskritti f’Anness I għad-Direttiva 76/756/KEE, punt 4.5.3, 3. B’effett mill-1 ta’ April 1991 l-Istati Membri jistgħu jirrifjutaw approvazzjonitat-tip nazzjonali ta’ tip ta’ vettura u ma jistgħux iżjed joħorġu id-dokument previst f’Artikolu 10(1), inċiż finali, tad-Direttiva 70/156/KEE għal tip ta’ vettura jekk l-istallazzjoni tal-mezzi tad-dawl u ta’ sinjalazzjoni bid-dawl imsemmija ma tkunx konformi mad-dispożizzjonijiet ta’ din id-Direttiva, ħlief fir-rigward ta’ fanali ta’ indikazzjoni tad-direzzjoni ta’ quddiem tal-kategorija 1 a u 1 b deskritti f’Anness I għad-Direttiva 76/756/KEE, punt 4.5.3, għal tipi ta’ vettura, li l-approvazzjoni tat-tip tagħhom la hija motivata minn disinn ġdid u lanqas b’bidla fid-disinn u/jew forma tal-karozzerija li jistgħu jaffettwaw id-dimensjonijiet ta’ dawk il- ta’ fanali ta’ indikazzjoni tad-direzzjoni ta’ quddiem u l-pożizzjoni tagħhom f’relazzjoni mal-headlamps tar-raġġ ta‘ stil dipped ta’ quddiem u fanali taċ-ċpar. 4. B’effett mill-1 ta’ Ottubru 1993, l-Istati Membri jistgħu jipprojbixxu d-dħul fis-servizz ta’ vetturi jekk l-istallazzjoni tal-mezzi tad-dawl u ta’ sinjalazzjoni bid-dawl ma tkunx konformi mad-dispożizzjonijiet ta’ din id-Direttiva, ħlief fir-rigward ta’ fanali ta’ indikazzjoni tad-direzzjoni ta’ quddiem tal-kategorija 1 a u 1 b deskritti f’Anness I għad-Direttiva 76/756/KEE, punt 4.5.3. Artikolu 3 L-Istati Membri għandhom iġibu fis-seħħ id-dispożizzjonijiet neċessarji biex jikkonformaw ma’ din id-Direttiva mhux aktar tard mit-30 ta’ Settembru 1989. Għandhom minnufih jinfurmaw il-Kummissjoni b’dan. Artikolu 4 Din id-Direttiva hi indirizzata lill-Istati Membri. Magħmula fi Brussel, it-28 ta’ Marżu ta‘ l-1989. Għall-Kummissjoni Martin Bangemann Viċi-President [1] ĠU L 42, tat-23.2.1970, p.1. [2] ĠU L 220, tat-8.8.1987, p. 44. [3] ĠU L 262, tas-27.9.1976, p.1. [4] ĠU L 9, tat-12.1.1984, p.24. -------------------------------------------------- ANNESS Anness 1 għad-Direttiva 76/756/KEE huwa b’dan emendat kif ġej:Wara l-punt 1.5.5. żid il-punti ġodda 1.5.6 u 1.5.7 kif ġej: "1.5.6. Mezz Mezz ifisser mezz ta’ dawl jew ta’ sinjalazzjoni bid-dawl li fih mill-anqas sors ta’ dawl (u, f’ċerti kazijiet, sistema ottika), wiċċ li jagħti d-dawl u qafas. Il-mezz jista‘ jikkonsisti f’fanal wieħed jew aktar; jekk jikkonsisti f’bosta fanali dawn jistgħu jkunu raggruppati flimkien, kombinati, jew inkorporati reċiprokament." "1.5.7. Fanal ta’ funzjoni waħda Fanal ta’ funzjoni waħda tfisser parti minn mezz li jaqdi funzjoni waħda ta’ dawl jew ta’ sinjalazzjoni bid-dawl." Punt 1.12, l-ewwel żewġ linji għandhom jaqraw: "Fanal wieħed ifisser fanal ta’ funzjoni unika jew kombinazzjoni ta’ fanali, identiċi jew le, li għandhom l-istess funzjoni u li joħorġu dawl ta’ l-istess kulur, jekk fih mezzi,…" Il-Punti 1.5.6 sa 1.5.20 huma numerati mill-ġdid 1.5.8 sa 1.5.22.Punt 4.1.2. għandu jaqra: "4.1.2. Numru 2 jew 4 Fejn vettura hi armata b’erba’ headlamps ta’ dawl prinċipali li jistgħu jkunu moħbija, l-istallazzjoni ta’ żewġ headlamps ta’ dawl prinċipali addizzjonali għandha tkun awtorizzata biss għall-iskop ta’ sinjalazzjoni bid-dawl (kif definit fil-punt 3.12.) matul il-jum." Il-Punt il-ġdid li ġej 4.1.10.3 għandu jiżdied wara il-punt 4.1.10.2: "4.1.10.3. Meta jkunu mwaħħlin erba’ headlamps ta’ dawl prinċipali li jistgħu jkunu moħbijin, il-pożizzjoni tagħhom meta jogħlew għandha twaqqaf l-operazzjoni simultanja ta’ xi headlamps ta’ dawl prinċipali addizzjonali, jekk dawn huma maħsuba li jipprovdu sinjalazzjoni bid-dawl (kif definit fil-punt 3.12) matul il-jum." Il-Punt 4.5.1 għandu jaqra kif ġej: "4.5.1. Preżenza (ara Appendiċi 4) Obbligatorju. Tipi ta’ fanali ta’ indikazzjoni tad-direzzjoni jaqgħu fil-kategoriji (1, 1a, 1 b, 2 a, 2 b u 5) lil-muntaġġ tagħhom fuq vettura jikkostitwixxi arranġament ("A" u "B"). L-Arranġament "A" għandu japplika għal kull vettura bil-mutur. L-Arranġament "B" għandu japplika għall-karrijiet biss." Il-Punt 4.5.3 għandu jaqra kif ġej: "4.5.3. Arranġament A: żewġ fanali ta’ indikazzjoni tad-direzzjoni ta’ quddiem tal-kategoriji li ġejjin: - 1 jew 1 a jew 1 b, jekk id-distanza bejn it-tarf tal-wiċċ li jillumina ta’ dan il-fanal u dak tal-wiċċ li jillumina tal-headlamp tar-raġġ dipped u/jew tal-fanal taċ-ċpar ta’ quddiem, jekk hemm waħda, hu mill-inqas 40 mm; - 1 a jew 1 b, jekk id-distanza bejn it-tarf tal-wiċċ li jillumina ta’ dan il-fanal u dak tal-wiċċ li jillumina tal-headlamp tar-raġġ dipped u/jew il-fanal taċ-ċpar ta’ quddiem, jekk hemm waħda, hu aktar minn 20 mm u anqas minn 40 mm; - 1 b, jekk id-distanza bejn it-tarf tal-wiċċ li jillumina ta’ dan il-fanal u dak tal-wiċċ li jillumina tal-headlamp tar-raġġ dipped u/jew il-fanal taċ-ċpar ta’ quddiem, jekk hemm waħda, hu inqas minn jew ekwivalenti għal 20 mm; żewġ fanali ta’ indikazzjoni tad-direzzjoni ta’ wara (kategorija 2 a jew 2 b); żewġ fanali ta’ indikazzjoni tad-direzzjoni tal-ġenb li jirrepetu (kategorija 5). Meta xi mezz li jkun jiffunzjona bħala fanali ta’ indikazzjoni tad-direzzjoni ta’ quddiem (kategorija 1, 1 a u 1 b) u xi fanal ta’ indikazzjoni tal-ġenb li jirrepetu (kategorija 5) kienu stallati, żewġ fanali addizzjonali ta’ indikazzjoni tad-direzzjoni tal-ġenb li jirrepetu (kategorija 5) jistgħu jkunu stallati biex jissodisfaw il-ħtiġiet ta’ viżibbiltà tal-punt 4.5.5. B: żewġ fanali ta’ indikazzjoni tad- direzzjoni ta’ wara (kategorija 2 a jew 2 b)." Il-Punti 4.5.4.2.2. u 4.5.4.2.3. għandhom jaqraw kif ġej: "4.5.4.2.2. L-għoli tal-fanali ta’ indikazzjoni tad-direzzjoni tal-kategoriji 1, 1 a, 1 b, 2 a u 2 b, imkejla skond il-punt 3.8, għandu jkun mhux inqas minn 350mm jew mhux iżjed minn 1500 mm. 4.5.4.2.3. Jekk l-istruttura tal-vettura ma tippermettix dawn il-limiti estremi, imkejla kif speċifikat fuq, dawn jistgħu jiżdiedu għal 2300 mm għall-fanali ta’ indikazzjoni tad-direzzjoni tal-ġenb ta’ kategorija 5 u sa 2100 mm għall-fanali ta’ indikazzjoni tad- direzzjoni ta’ kategoriji 1, 1 a, 1 b, 2 a u 2 b." Il-punt 4.5.12. għandu jaqra kif ġej: "4.5.12. Ħtiġiett oħra Id-dawl għandu jkun ta‘ tip li jteptep 90 ± 30 il-darba kull minuta. Operazzjoni ta’ kontroll ta’ sinjal tad-dawl għandu jkun segwit f’ħin ta’ mhux aktar minn sekonda bl-emissjoni tad-dawl u f’mhux iżjed minn sekonda u nofs bl-ewwel tifi tiegħu. Jekk vettura b’mutur hi armata biex tirmonka karru, il-kontroll tal-fanali ta’ indikazzjoni tad-direzzjoni tal-vettura li tirmonka għandu jopera wkoll il-fanali ta’ indikazzjoni tal-karru. Fil-każ ta’ ħsara, ħlief f’każ ta’ short circuit, għal fanal ta’ indikazzjoni tad-direzzjoni wieħed, l-oħrajn iridu jkomplu jteptpu imma bi freqwenza f’din il-kundizzjoni li tista tkun differenti minn dik speċifikata." Il-Punti 4.9.4.3 u 4.9.5 għandhom ikunu kif ġej: "4.9.4.3. Tul: Ebda speċifikazzjoni individwali. 4.9.5. Viżibbiltà ġeometrika Angolu orizzontali għal żewġ fanali (ġenb) ta’ pożizzjoni ta’ quddiem: 45° ’il ġewwa u 80° ’il barra. Fil-każ tal-karrijiet, l-angolu ’l ġewwa jista jitnaqqas għal 5°. Angolu vertikali: 15° ‘il fuq u taħt l-orizzontali. L-angolu vertikali taħt l-orizzontali jista jitnaqqas għal 5° fil-każ ta’ fanali anqas minn 750 mm ’il fuq mill-art." Appendiċi 4 huwa b’dan emendat kif ġej: " Appendiċi 4 FANAL TA’ INDIKAZZJONI TAD-DIREZZJONI ANGOLI TA’ VIŻIBBILTÀ ĠEOMETRIKA +++++ TIFF +++++ +++++ TIFF +++++ " -------------------------------------------------- Appendiċi 4 FANAL TA’ INDIKAZZJONI TAD-DIREZZJONI ANGOLI TA’ VIŻIBBILTÀ ĠEOMETRIKA +++++ TIFF +++++ +++++ TIFF +++++ --------------------------------------------------